மறுநாள் கலைத்துவிட்ட கரையான் புற்றிலிருந்து கிளம்பும் எறும்புகள் போல தி.நகர் முழுக்க கூட்டம். ‘நகையைக் தெரியும் படி அணிந்துக்கொண்டு செல்லாதீர்கள்’, ‘மொபைலில் பேசிக்கொண்டு கட்டைப் பையை பறிகொடுக்காதீர்கள் ஜாக்கிரதை’ என்று ’வணக்க்க்க்ம்’ புகழ் நிர்மலா பெரியசாமி குரலில் மைக்கில் சதா ஒலித்துக்கொண்டு இருக்க நடுநடுவே ‘ஏய் ஆட்டோ நீக்காதே’ என்று காவல்துறை கூட்டத்தை மைக் மூலம் கட்டுப்படுத்துகிறார்கள். தூரத்தில் சிகப்பு, நீலம் பளிச்சிட காவல் துறை வண்டி வருவதைப் பார்த்தவுடன் நடைமேடையில் கடை வைத்திருப்பவர்கள் கூடையுடன் மறைந்து வண்டி சென்ற பின் மீண்டும் வருகிறார்கள்.